

 Oslo 08.08.25

 **Velkommen til første skoledag på Munkerud skole**

Mandag 18. august ønsker vi velkommen til 1. skoledag på Munkerud skole. Da skal du få hilse på rektor og lærerne dine.

Du møter opp ute i atriet kl. 09.00. Du må ha med skolesekken din, drikkeflaske og matpakke. Dersom du skal være på AKS må du ha med deg to matpakker.

Den første skoledagen slutter kl. 13.00. AKS er åpen fra 13.00 denne dagen.

Timeplan for resten av uka sender lærerne ut første skoledag.

På første skoledag blir du ropt opp sammen med de andre barna i klassen din. Når alle er ropt opp, går dere til klasserommet sammen med lærerne. Foreldre kan bli med opp til klasserommet en liten tur for å ta bilde av deg hvis de ønsker det.

Når første skoledag er ferdig kl. 13.00 ønsker vi at alle foreldre henter barnet ved klasserommet. Det blir da krysset ut av lærer eller AKS. Dersom du skal være på AKS første skoledag, blir du igjen i klasserommet før vi går sammen ut og leker.

Første foreldremøte blir onsdag 27.08.25 kl. 17-19. Innkalling kommer.

Vi gleder oss masse til å bli kjent med deg!

Hilsen alle oss som jobber på Munkerud skole